এ ব্যাপারে উর্ধতন কর্তৃপক্ষের সাথে আমরা আলাপ করব কিভাবে মিটারগুলো পরিবর্তন করা যায়। এখন থেকে আর কোন প্রি-পেইড মিটার লাগানো হবেনা। ইতি পূর্বে যে মিটারগুলো লাগানো হয়েছে সেগুলো কিভাবে পরিবর্তন করা যায় আমরা আলোচনা করছি। আপনাদের সবাইকে ধৈর্য্যধারণ করার আহ্বান জানাচ্ছি। সভায় আরো উপস্থিত ছিলেন সহকারী জেনারেল ম্যানেজার মোঃ জহিরুল ইসলাম, নুরালাপুর ইউপির সদস্য আব্দুল করিম, মোঃ আমজাদ হোসেন, মাহবুবুর রহমান, আলমগীর হোসেন, মোস্তফা মিয়াসহ ভুক্তভোগী গ্রাহকবৃন্দ। ভুক্তভোগী গ্রাহকরা জানান, নরসিংদী পল্লী বিদ্যুৎ সমিতি-১ গত ২ মাস যাবৎ বিভিন্ন এলাকায় পুরাতন মিটার খুলে নতুন করে প্রি-পেইড মিটার স্থাপন করছে। এই সময়ের মধ্যে প্রায় ৫ হাজার প্রি-পেইড মিটার স্থাপন করা হয়েছে। প্রি-পেইড মিটার স্থাপন করতে গিয়ে গ্রাহকদের সাথে সমিতির লাইনম্যানদের বিভিন্ন বাঁধার সম্মুখীন হতে হয়েছে। বাঁধা দেয়ার পরও সরকারি নির্দেশনা ও মিটারের বিভিন্ন সুবিধার কথা বুঝিয়ে গ্রাহকদের প্রি-পেইড মিটার লাগাতে বাধ্য করেছে। ভুক্তভোগীরা জানান গত দুই মাসে গ্রাহকদের সুবিধাতো দূরে থাক প্রি-পেইড মিটার তাদের জন্য একটি অভিশাপ হয়ে দাড়িয়েছে। সভায় প্রি-পেইড মিটারের ভুক্তভোগী গ্রাহক মোঃ স্বপন মিয়া জানান এই মিটার লাগানোর পর থেকে আমাদের ভোল্টেজ কমে গেছে, যার ফলে আমার একটি মটর পুড়ে গেছে। শাহাবুদ্দিন বলেন আমার যে বিল মাসে গড়ে ৭০০ টাকা আসত এখন সে জায়গায় আমার ২৮০০ টাকা খরচ হয়ে গেছে। নারগিছ বেগম বলেন আমার মিটার লাগিয়ে অন্যায় ভাবে ২০০ টাকা নিয়েছে এবং আমি ১ সপ্তাহের মধ্যে ১ হাজার টাকা রিচার্জ করার পরও আরো ৫০০ টাকা ঋণ দেখাচ্ছে। হালিমা বেগম বলেন আমরা গ্রামের অশিক্ষিত মানুষ যার জন্য মিটারের কিছুই বুঝিনা।